b"\n_START_ARTICLE_\nGreen Party of England and Wales\n_START_PARAGRAPH_\nGreen Party of England and Wales er et britisk politisk parti, der har sine ideologiske r\xc3\xb8dder i gr\xc3\xb8n ideologi, gr\xc3\xb8n socialisme og \xc3\xb8kologisme._NEWLINE_Partiet har eksisteret i sin nuv\xc3\xa6rende form siden 1990, men dets historie g\xc3\xa5r dog helt tilbage til 1972. Siden 2012 har Natalie Bennett v\xc3\xa6ret leder af partiet. I 2014 havde partiet et medlemstal p\xc3\xa5 17.000._NEWLINE_F\xc3\xb8rst startede partiet med at omfatte hele Storbritannien, men i l\xc3\xb8bet af 1990'erne br\xc3\xb8d partiets organisationer i Skottland og Nordirland ud; i Skotland oprettedes Scottish Green Party._NEWLINE_Den st\xc3\xb8rste popularitet partiet hidtil har opn\xc3\xa5et var i slutningen af 1980'erne, da partiet fik 2 millioner stemmer, tilsvarende 15\xc2\xa0% af stemmene, ved Europa-Parlamentsvalget i 1989._NEWLINE_Partiets to repr\xc3\xa6sentanter i Europa-Parlamentet samarbejder med Scottish National Party og Plaid Cymru \xe2\x80\x93 Party of Wales, indenfor EU-grupperne medlem af Gruppen af De Gr\xc3\xb8nne/Europ\xc3\xa6iske Frie Alliance. Ved Europa-Parlamentsvalget 2014 i Storbritannien fik partiet 1.136.670 stemmer, hvilket rakte til tre mandater."